ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka ka en en en en en en en en en en en en en en en en en en en en en en en en
აზერბაიჯანი: გილოცავთ მონების დღეს! ‹ რეგიონული მედიის ქსელი
სანდო ინფორმაცია გვაძლიერებს | ანალიტიკა და გამოძიება აღმოსავლეთ ევროპისა და კავკასიის შესახებ
2016 წლის 1 ივნისი   ავტორი: სამირა აჰმედბეილი
ვანდალიზმის ჩამდენი პირების დაპატიმრების საბაბად ნარკოტიკების შენახვის ბრალდება იქნა გამოყენებული.
გიასედინ იბრაჰიმს გრძელვადიანი პატიმრობა ელის (ფოტო: აზერბაიჯანის საზოგადოებრივი მაუწყებელი).
ექსპერტების განცხადებით, ყოფილი პრეზიდენტის ჰეიდარ ალიევის ძეგლის შეურაცხყოფისთვის ორი ახალგაზრდა აქტივისტის დაკავებამ და არასათანადო მოპყრობამ, გამოავლინა, თუ რამდენად ძლიერია პიროვნების კულტი ისედაც რეპრესიულ აზერბაიჯანში.
ახალგაზრდული მოძრაობა „ნიდას“ წევრები, ბაირამ მამედოვი და გიასედინ იბრაჰიმი, 10 მაისს, ბაქოში ნარკოტიკების შენახვის ბრალდებით დააკავეს.
რამდენიმე საათით ადრე, ახალგაზრდებმა ალიევის ძეგლზე საღებავით დაწერეს „ძირს სისტემა!“ ინგლისურად და „გილოცავთ მონების დღეს!“ აზერბაიჯანულად, რის შემდეგაც ფოტოები სოციალური მედიით გაავრცელეს.
2004 წლის შემდეგ, 10 მაისი, აზერბაიჯანის ყოფილი პრეზიდენტის და ამჟამინდელი პრეზიდენტის მამის, ჰეიდარ ალიევის დაბადების დღე, ყოველწლიურად აღინიშნება ყვავილების დღესასწაულის სახით.
თუმცა, ხალხში მას მონების დღეს ეძახიან, რაც სიტყვების თამაშის შედეგია. აზერბაიჯანულად „Gul“ ნიშნავს ყვავილს, ხოლო “Qul”- მონას.
სამართლებრივი დევნის დაწყება ისეთი ბრალდებით, რომელიც აშკარად არის  გამიზნული დაკავებულის რეპუტაციის შესალახად, საკმაოდ გავრცელებული პრაქტიკაა აზერბაიჯანში. ხშირად, დაპატიმრების საბაბი ხდება ფინანსური გადაცდომების გამოყენება.
შინაგან საქმეთა სამინისტროს მიერ გავრცელებული ინფორმაციით, 10 მაისს მამედოვის და იბრაჰიმის ბინების ჩხრეკისას, აღმოჩენილი იქნა ორი კილოგრამი ჰეროინი.
ბაქოს რაიონულმა სასამართლომ ახალგაზრდებს ოთხი თვით წინასწარი პატიმრობა მიუსაჯა. დაკავებულების ადვოკატმა ელჩინ სადიგოვმა განაჩენი გააპროტესტა, თუმცა 20 მაისს მასზე უარი მიიღო, რის შემდეგაც მამედოვმა შიმშლობა გამოაცხადა.
ბრალის დამტკიცების შემთხვევაში დაკავებულ აქტივისტებს თორმეტ წლამდე თავისუფლების აღკვეთა ემუქრებათ.
„აზერბაიჯანის ხელისუფლებამ შექმნა ნაციონალური კულტი და სჯის ყველას, ვინც მას შეეხება,“ – განაცხადა ჩვენთან საუბრისას ახალგაზრდული მოძრაობა „ნიდას“ მმართველობის წევრმა ულვი ჰასანლიმ.
მისი აზრით, აზერბაიჯანში შექმნილი პოლიტიკური სიტუაციის გამო,  „ადამიანებს არ აქვთ იმის შესაძლებლობა, რომ პროტესტი ტრადიციული ფორმით გამოხატონ და ამიტომაც მიმართავენ პროტესტის ასეთ არასტანდარტულ ფორმებს“.
ჰასანლი ასევე აღნიშნავს, რომ ახალგაზრდების მიერ სოციალური მედიით გავრცელებული პოსტი ათასობით ადამიანმა ნახა და გააზიარა.
„ამიტომაც ჰქონდა რეჟიმს ასეთი აგრესიული და ისტერიკული რეაქცია,“ – დასძინა მან.
ადვოკატი ფარიზ ნამაზლი განმარტავს, რომ აქტივისტები ნარკოტიკების შენახვის ბრალდებით იმიტომ დააკავეს, რომ ძეგლის დაზიანება არ ითვლება სისხლის სამართლებრივ დანაშაულად.
„ჰეიდარ ალიევის ძეგლი არ წარმოადგენს კულტურული მემკვიდრეობის ობიექტს. ეს არის ერთი ჩვეულებრივი ძეგლი, რომელსაც ქვეყნის მოსახლეობისთვის არავითარი განსაკუთრებული მნიშვნელობა არ გააჩნია,“ – განაცხადა მან ჩვენთან საუბრისას და აქვე დასძინა, რომ ძეგლისთვის გამოუსწორებელი ზიანი არც ყოფილა მიყენებული. „საღებავი ჩამოირეცხა და მორჩა. დიდი-დიდი შეიძლება იყოს საუბარი ადმინისტრაციულ სამართალდარღვევაზე.“
სადიგოვმა თავისი ფეისბუკის გვერდზე გაავრცელა მამედოვის მიმართვა, რომელშიც ის წამებასა და არასათანადო მოპყრობას აღწერს.
„სამოქალაქო ტანსაცმელში ჩაცმულმა სამმა მამაკაცმა ძალით ჩამტენა მანქანაში, თეთრი ფერის „ჯიპში,“ წამიყვანეს პოლიციის მე-12 განყოფილებაში, შემიყვანეს უფროსის კაბინეტში, სადაც ასევე იმყოფებოდა სამოქალაქო ტანსაცმელში ჩაცმული რვა ადამიანი,“ – წერს მამედოვი. „დამიწყეს ცემა ხელებით, მუშტებით და წიხლებით. მეკითხებოდნენ, რისთვის გადავუღე ძეგლს სურათი.“
ამის შემდეგაც ისევ გააგრძელეს მისი ცემა.
მოგვიანებით, მამედოვი და იბრაჰიმი სხვა ადგილას გადაიყვანეს და იქაც გააგრძელეს მათი წამება. მამედოვის სიტყვებით, მას ხელებზე და ფეხებზე ხელბორკილები ეკეთა და ისე სცემდნენ. პოლიციელები მას დაემუქრნენ, რომ „დუბინკით“ გააუპატიურებდნენ, თუ არ აღიარებდა ნარკოტიკებით ვაჭრობას. თავში ძლიერი დარტყმების შედეგად, ის დროდადრო კარგავდა გონებას და მხოლოდ მას შემდეგ უბრუნდებოდა ცნობიერება, როცა წყალს ასხამდნენ.
ბაირამ მამედოვი წამების შესახებ საუბრობს (ფოტო: ახალგაზრდული მოძრაობა N!DA).
„შემდეგ მიმიყვანეს გენერალთან და მითხრეს, რომ თუ ძეგლთან ყვავილებს მივიტანდი, „აზტვ“-ს [სახელმწიფო ტელევიზია] ინტერვიუს მივცემდი და ძეგლთან ბოდიშს მოვიხდიდი, გამიშვებდნენ. როცა უარი ვუთხარი, გამიყვანეს და ისევ მცემეს,“ – წერს მამედოვი.
აზერბაიჯანის ახალი ამბების ქსელის მიერ გავრცელებული ინფორმაციით, შინაგან საქმეთა სამინისტროს პრესსამსახურის ხელმძღვანელმა ეჰზან ზაჰიდოვმა ეს ბრალდებები უარყო.
თუმცა, როგორც ოპოზიციური პარტია „მუსავათის“ თავმჯდომარის მოადგილე და ყოფილი პოლიტპატიმარი იადიგარ სადიგოვი აცხადებს, ნარკოტიკების შენახვა-გასაღების ბრალდება არის შურისძიების აქტი.
„პიროვნების კულტის არსებობა აშკარაა,“ – ამბობს ის. „ცვლილებების მიუხედავად, ხელისულფებაში ისევ რჩება ჰეიდარ ალიევის გუნდი, რომელიც აქტიურად ეწევა ქვეყანაში პიროვნების კულტის პროპაგანდას. რეჟიმის ხასიათი არ შეცვლილა,“ – ამბობს ის ჩვენთან საუბრისას.
თემასთან დაკავშირებით ასევე იხილეთ: აზერბაიჯანის მარად ცოცხალი პრეზიდენტი
მოქალაქეთა ნაწილი თვლის, რომ ხელისუფლება ვანდალიზმის საპასუხოდ იმაზე უფრო სასტიკ ზომებს მიმართავს, ვიდრე ეს საბჭოთა პერიოდში იყო.
ბაქოს მკვიდრი, 44 წლის სულთან გასიმოვი იხსენებს, რომ სკოლაში სწავლის დროს, მისმა კლასელმა ლენინის ბიუსტი დააზიანა, რის გამოც ის კომკავშირიდან გარიცხეს, საყვედური გამოუცხადეს, მშობლებს კი ახალი ბიუსტი აყიდინეს.
„სულ ეს იყო სასჯელი,“ – ამბობს გასიმოვი. „ახლა, სიტუაცია გაცილებით უფრო რთულია, რადგანაც პიროვნების კულტი მოქმედი პრეზიდენტი მამის ირგვლივ  არის შექმნილი. ყველაფერი, რაც ამ კულტს ეწინააღმდეგება, ითვლება შეურაცხყოფად და მკაცრად ისჯება.“
ჰეიდარ აიელვის პორტრეტებს აზერბაიჯანში ყველგან შეხვდებით, ყვავილების დღესასწაულის აღსანიშნავად კი საკმაოდ სოლიდური თანხა იხარჯება.
ქალაქები უშურველად ირთვება სხვადასხვა ქვეყნებიდან შემოტანილი ყვავილებით, ხოლო ცენტრალურ მოედნებზე იმართება კონცერტები.
„ყოველ წელს ხელისუფლება, დიდი ხნის მკვდარი პრეზიდენტის დაბადების დღეზე აწყობს გაურკვეველ ყვავილების თუ „მონების“ დღესასწაულს. უამრავ ფულს ხარჯავენ, მაშინ, როცა მოსახლოების უმეტესობა სიღარიბეში ცხოვრობს,“ – აცხადებს ბაქოელი ისა იუსიფოვი ჩვენთან საუბრისას.
დღესასწაულისთვის დახარჯული ზუსტი თანხის რაოდენობა უცნობია, თუმცა სხვადასხვა სახელმწიფო უწყებების მიერ გავრცელებული განცხადებებით შეიძლება ზოგადი წარმოდგენის შექმნა.
ბაქოს მერიის ინფორმაციით, 2007 წელს დღესასწაულისთვის დაიხარჯა 15 მილიონი დოლარი, ხოლო 2009 წელს, როგორც პარტია „ახალი აზერბაიჯანის“ ყოფილმა დეპუტატმა გულარ აჰმადოვამ აღნიშნა, ზეიმის მოსაწყობად 14-15 მილიონი დოლარი დაიხარჯა.
ჰეიდარ ალიევის ძეგლი, რომელზეც წარწერები გააკეთეს (ფოტო: შაჰინ რზაევი).
ბაქოს მერიის მონაცემებით, 2013 წელს, ყვავილების ფესტივალისთვის 150 ტონა ყვავილი იქნა შეძენილი, ხოლო 2014 წელს 116 ტონა.
თუმცა, წელს, ყვავილების დღესასწაული არ აღინიშნა, აპრილის თვეში მთიან ყარაბაღში განვითარებული ოთხდიანი ომის გამო.
10 მაისი დაემთხვა საბრძოლო მოქმედებების დროს დაღუპულთა გლოვის მე-40 დღეს.
იუსიფოვის აზრით, ხელისუფლებამ დღესასწაულის აღნიშვნაზე უარი იმიტომ თქვა, რომ ომში დაღუპულების გამო მოსახლეობის პროტესტის შეეშინდა.
„ამ ბავშვებმა საკუთარი პროტესტი ძეგლზე წარწერით გამოხატეს. თუ მოსახლეობაში ანონიმურ გამოკითხვას ჩაატარებთ, ვერ ნახავთ ადამიანს, რომელიც არ დაეთანხმება ამ წარწერას, უბრალოდ ყველას არ ჰყოფნის ისეთი გამბედაობა, რაც ამ ბიჭებმა გამოიჩინეს,“ – თქვა იუსიფოვმა.
„ამნესტი ინთერნეიშინალმა“ (Amnesty International) დაგმო ახალგაზრდების დაპატიმრება და ხელისუფლებას არასათანადო მოპყრობის ფაქტზე მიუკერძოებელი გამოძიების ჩატარებისკენ მოუწოდა.
საერთაშორისო არასამთავრობო ორგანიზაციების კოალციამ „სპორტი უფლებებისთვის,“ ბაქოში 17-19 ივნისს დაგეგმილ ფორმულა ერთის ავტორბოლის ევროპის გრან- პრისთან დაკავშირებით, აზერბაიჯანის ხელისუფლებას დაპატიმრებული აქტივისტებისა და ჟურნალისტების გათავისუფლებისკენ მოუწოდა.
„ფორმულა ერთის ხელმძღვანელობას აქვს შესაძლებლობა მოუწოდოს აზერბაიჯანის ხელისუფლებას გადადგას კონკრეტული ნაბიჯები მოახლოებულ ბაქოს გრან- პრისთან დაკავშირებით,“ – აცხადებს „ჰიუმან რაითს ვოჩის“ (Human Rights Watch) ვიცე-პრეზიდენტი ევროპასა და ცენტრალურ აზიაში ჯეინ ბიუქენენი.
მარტში აზერბაიჯანის პრეზიდენტმა, ამერიკის შეერთებულ შტატებში ვიზიტის წინ, ათეულობით პოლიტპატიმარი შეიწყალა.
იხილეთ: აზერბაიჯანში პატიმართა მოულოდნელი შეწყალების მიზეზები.
„ოცდაოთხი პოლიტიკური და რელიგიური პატიმრის შეწყალების შემდეგ, როგორც ჩანს, აზერბაიჯანის ხელისუფლებას უნდა ცარიელი საკნები ახალი თავისუფლების დამცველებით შეავსოს,“ – განაცხადა „ფრიდომ ჰაუსის“ (Freedom House) ვიცე-პრეზიდენტმა რობერტ ჰერმანმა. „აზერბაიჯანში არცერთი რეპრესიული კანონი არ შეცვლილა. დემოკრატიულმა ქვეყნებმა უნდა მოსთხოვონ აზერბაიჯანს სცეს პატივი ძირითად თავისუფლებებს და მისცეს სამოქალაქაო საზოგადოებას თავისუფლად მუშაობის საშუალება.“
სამირა აჰმედბეილი, IWPR-ის რედაქტორი აზერბაიჯანში.
ვაქცინაცია და დეზინფორმაცია აზერბაიჯანში
აზერბაიჯანის ჯანდაცვის სისტემის ნაკლოვანებები
აზერბაიჯანში რეფერენდუმი საპროტესტო აქციებით აღინიშნა
არქივები აირჩიეთ თვე სექტემბერი 2022 ივლისი 2022 მაისი 2022 აპრილი 2022 ნოემბერი 2021 სექტემბერი 2021 ივლისი 2021 აპრილი 2021 მარტი 2021 აგვისტო 2020 სექტემბერი 2019 აგვისტო 2019 ივნისი 2019 მაისი 2019 აპრილი 2019 დეკემბერი 2018 სექტემბერი 2018 ივლისი 2018 მაისი 2018 აპრილი 2018 თებერვალი 2018 სექტემბერი 2017 მაისი 2017 აპრილი 2017 მარტი 2017 თებერვალი 2017 იანვარი 2017 დეკემბერი 2016 ნოემბერი 2016 ოქტომბერი 2016 სექტემბერი 2016 აგვისტო 2016 ივლისი 2016 ივნისი 2016 მაისი 2016 აპრილი 2016 მარტი 2016 თებერვალი 2016 იანვარი 2016 დეკემბერი 2015 სექტემბერი 2015 აგვისტო 2015 ივლისი 2015 ივნისი 2015 მაისი 2015 აპრილი 2015 მარტი 2015 თებერვალი 2015 იანვარი 2015 დეკემბერი 2014 ნოემბერი 2014 ოქტომბერი 2014 სექტემბერი 2014 აგვისტო 2014 ივლისი 2014 ივნისი 2014 მაისი 2014 აპრილი 2014 მარტი 2014 თებერვალი 2014 იანვარი 2014 დეკემბერი 2013 ნოემბერი 2013 ოქტომბერი 2013 სექტემბერი 2013 აგვისტო 2013 ივლისი 2013 ივნისი 2013 მაისი 2013 აპრილი 2013 მარტი 2013 თებერვალი 2013 იანვარი 2013 დეკემბერი 2012 ნოემბერი 2012 ოქტომბერი 2012 სექტემბერი 2012 აგვისტო 2012 ივლისი 2012 ივნისი 2012 მაისი 2012 აპრილი 2012 მარტი 2012 თებერვალი 2012 იანვარი 2012 დეკემბერი 2011 ნოემბერი 2011 ოქტომბერი 2011 სექტემბერი 2011 აგვისტო 2011 ივლისი 2011 ივნისი 2011 მაისი 2011 აპრილი 2011 იანვარი 2011 დეკემბერი 2010 ნოემბერი 2010 ოქტომბერი 2010 სექტემბერი 2010 აგვისტო 2010 ივლისი 2010 ივნისი 2010 მაისი 2009 აპრილი 2009 მარტი 2009 თებერვალი 2009 იანვარი 2009 დეკემბერი 2008 ნოემბერი 2008 ოქტომბერი 2008 სექტემბერი 2008 აგვისტო 2008 ივლისი 2008 ივნისი 2008 მაისი 2008 აპრილი 2008 მარტი 2008 თებერვალი 2008 იანვარი 2008 დეკემბერი 2007
2008 წლის რუსეთ საქართველოს ომი EUMM IWPR ადამიანის უფლებები აზერბაიჯანი არმენ კარაპეტიანი არშალუის მგდესიანი არჩევნები აფგან მუხტარლი აფხაზეთი განათლება განცხადებები დევნილები ევროკავშირი ეკატერინა პოღოსიანი ეკონომიკა ვაჰე ჰარუტუნიანი თურქეთი ილჰამ ალიევი ირანი კავკასია კონფლიქტი კორუფცია ლგბტ ლილიტ არაკელიანი მედია მთიანი ყარაბაღი ნურგულ ნოვრუზი ომი პოლიტპატიმრები ჟურნალისტიკა რუსეთი რჩეული სამირა აჰმედბეილი სამხრეთ ოსეთი საპრეზიდენტო არჩევნები საქართველო სერჟ სარგსიანი სიტყვის თავისუფლება სომხეთი ტრენინგი ქალები ქალთა უფლებები შაჰლა სულთანოვა ჯანდაცვა
Institute for War and Peace Reporting | ომისა და მშვიდობის გაშუქების ინსტიტუტი | © 2007-2022
ვებგვერდის ფორმა და შინაარსი დაცულია Creative Commons-ის არაკომერციული 4.0 საერთაშორისო ლიცენზიის ფარგლებში.
ჩვენ ვიყენებთ ქუქი ჩანაწერებს. თქვენი პარამეტრების დამახსოვრებით ჩვენ გაწვდით საუკეთესო მომსახურებას განმეორებითი ვიზიტების დროს. "თანახმა ვარ" ღილაკზე დაჭერით თქვენ გასცემთ ქუქი ჩანაწერების გამოყენების ნებართვას. თუმცა "პარამეტრები" ფუნქციით თქვენ შეგიძლიათ გააკონტროლოთ თქვენს მიერ ნებადართული მონაცემების გაზიარება. მეტი ინფორმაციისთვის იხილეთ სტატიები: ჩვენს მიერ გამოყენებული ქუქი ჩანაწერები | ინტერნეტის ისტორია.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. These cookies ensure basic functionalities and security features of the website, anonymously.
Functional cookies help to perform certain functionalities like sharing the content of the website on social media platforms, collect feedbacks, and other third-party features.
Performance cookies are used to understand and analyze the key performance indexes of the website which helps in delivering a better user experience for the visitors.
Analytical cookies are used to understand how visitors interact with the website. These cookies help provide information on metrics the number of visitors, bounce rate, traffic source, etc.
Advertisement cookies are used to provide visitors with relevant ads and marketing campaigns. These cookies track visitors across websites and collect information to provide customized ads.
Other uncategorized cookies are those that are being analyzed and have not been classified into a category as yet.